
Vingrinājumi un patstāvīgie darbi
1. vingrinājums
1. Atvērt datni 9K_02_01_U_Sagatave.docx.
2. Dokumenta sākumā pievienot jaunu tukšu lapu, kurā ievadīt dokumenta nosaukumu un citu nepieciešamo informāciju.
3. Izmantojot virsraksta stilus un izvēloties piemērotus to līmeņus, formatēt dokumenta otrās lappuses tekstā treknrakstā izceltās rindkopas. Pirmajam līmenim paredzētie virsraksti dokumentā ir formatēti sarkanā krāsā.
4. Starp pirmo un otro lappusi izveidot tukšu lappusi.
5. Otrajā lappusē  izveidot automātisko satura rādītāju.
6. Ja nepieciešams, pievienot vai mainīt satura rādītāja virsrakstu uz „Satura rādītājs”.
7. Ievietot visu lappušu kājenes labajā malā, lappuses numuru.
8. Dokumenta galvenē ievadīt tekstu „Datori”.
9. Saglabāt dokumentā veiktās izmaiņas.
2. vingrinājums
1. Pirms virsraksta „Ciparsertifikāts” ievietot dokumenta 9K_02_01_V2_Sagatave.docx saturu.
2. Novietot teksta rādītāju pirms ievietotās tabulas virsraksta un mainīt lappuses orientāciju uz ainavorientētu, sākot no šīs vietas uz priekšu.
3. Novietot teksta rādītāju zem tabulas un mainīt lappuses orientāciju uz portretorientētu, sākot no šīs vietas uz priekšu. 
4. Ieslēgt neredzamo simbolu rādīšanas režīmu.
5. Apskatīt, kāds apzīmējums ir sekcijas pārtraukumam.
6. Izslēgt neredzamo simbolu rādīšanas režīmu.
3. vingrinājums
1. Pirms virsraksta „Datora aparatūra” izveidot sekcijas pārtraukumu, lai nodaļa sāktos jaunā lappusē.
2. Atcelt sekcijas galvenes satura sasaisti ar iepriekšējo sekciju.
3. Mainīt galvenes saturu uz „Aparatūra”.
4. Pārliecināties, ka visās dokumenta lappusēs ir pareiza lappušu numerācija. Ja nepieciešams, lappuses numerācijas formatēšanas dialoglodziņā norāda, ka jāturpina no iepriekšējās sekcijas. 
5. Atjaunināt satura rādītāju.
6. Saglabāt dokumentā veiktās izmaiņas.

